open-index/open-wikipedia-markdown huggingface dataset:
وان پيس

**وان پيس** (ب لحروف لاتينية **One Piece**)، مانݣا جاپوني كاتبو و راسمو إييتشيرو أودا. تنشر ف مجلة ويكلي شونن دجامپ، ديال شركة شويشا من يوليوز عام 1997.

المانݣا كاتعاود قصة مونكي د. لوفي، شاب لي ولّات داتو من لاستيك مورا ما كلا واحد فاكية د شيطان. و هو و فرقتو ديال لقراصنة، لمسميين قراصنة دياول تارازا، كايكتاشفو "لخط لعريض" باش يقلبو على احسن كنز، كنز "لوان پيس" باش يولي ماليك د لقراصنة.

ف غشت 2020، لمانݣاكا علن بلي لمانݣا قرّب ل كمالتو.

وان پيس هوّا أكتر مانݣا تباع فلعالم، و أكتر سيري كيرسما سيد واحد تباعت فلعالم. لعدد ديال نّسخ لي تباعو لحد شتنبر 2023 هوّا 515 مليون.

## ملخص د لقصة

### لجزء د إيست بلو (East Blue)
لجزء كيبدا مع فلاش باك د ݣول د روجر (Gol D Roger) نهار لإعدام ديالو. قبل مايموت أيقول نناس بلي خلا لكنز ديالو لي مسمي وان پيس ف شي موطاع ف لعالم و لجبرو عندو لحق يديه. هكدا أتبدا أكبر موجة د لقراصنة. ف إيست بلو (East Blue)، أيبدا لوفي يأسس طاقم ديالو لي أيتسمى ب قراصنة طربوش تبن (شاشية). أول واحد أيتلقاه لوفي هو رورونوا زورو، سياف كيدابز بتلاتة د سيوفا فنفس لوقت، جوج فيدّو ؤ واحد ف فومّو. موراه أتجي نامي رسّامة د لخرائط و ݣيد ديالوم ف لبحر. فلجزيرة ديال ؤصوپ غيضبّرو على أول باطو ديالوم لي إسمو ݣووين ميري (Going Merry). أخر واحد أيتزاد معاهوم هو سانجي طباخ. قبل ما يدخلو ن ݣراند لاين (Grand Line) كل واحد فيهم غادي يقول لحلم ديالو ن آخرين. لوفي بغا يرجع ماليك د لقراصنة، زورو أقوى سياف ف العالم، نامي باغية ترسم خريطة ديال لعالم، سانجي بغا يجبر لبحر ديال لؤل بلو و ؤصوپ بغا يرجع بحار شجيع.

## لمغريب ف وان پيس
بديل=صفحة من مانݣا وان پيس فيها مدكورة مملكة طاجين و كتبان فيها لملكة مورورون|تصغير|صفحة من مانݣا وان پيس فيها مدكورة مملكة طاجين و كتبان فيها لملكة مورورون
فلعالم د وان پيس لمنضمة لي كتحكم كتسما لحكومة لعالمية، لأغلبية د دول لعالم داخلين فيها. كل ربع سنين كتنضم جتماع كيتسما "ريفيري" كيجتامعو فيه دّول كاملين باش يتناقشو. فلكتيب 90 كنشوفو أول ريفيري فلقصة، كتبان فيها واحد دولة سميتها مملكة طّاجين، لملكة ديالا لابسة قفطان و سميتها "**مورو**رون" ( كتشباه ل السمية د لمغريب ب لونݣلي **مورو**كو *Morocco*). لحراس ديالا لابسين جلالب. أودا معروف كيتانسپيرا من مواطاع فلعالم دبصّح باش يرسم وان پيس. مملكة طاجين مأنسپيرية من مغريب.

## مصادر


تصنيف:سيريات د لمانݣا
تصنيف:مقالات فيها مصدر و 3000 بايت
تصنيف:مانݣا د 1997
تصنيف:مانݣا شوونين
تصنيف:مانݣا د شوييشا
كوليرا

تصغير|راجل فيه لكوليرا و نشفلو لجسم ديالو
**لكوليرا** ولا **البوݣليب** مرضة عدوية دلمسارن، سبابها باكتيرية ضمة الكوليرا. وكايتنقل لبوݣليب لبنادم فاش كاياكل ماكلة ولا يشرب ما موسخ بباكتيرية ضمة الكوليرا، لمديدة طويلة كان و العلاما كايسحابو البوݣليب مايقدر يتكاتر غير فدات بنادم، ولكن رجعو لقاو باللي هاد المرض يقدر يتكاتر حتى فالبلايص المميهين.

## مصادر


تصنيف:مرض
تصنيف:أوبيئة
غيامة د ؤرت

[تصغير|لمسافة مابين سّحابة أوورت ولأجسام لوخرين د [النضام الشمسي|لمجموعة شّمسية ب سلم لوݣاريتمي.]]
**لغيامة د ؤرت**، وصفها أول مرّة لفلكي لهولندي يان أوورت ف 1950، هي سحابة نظرية ديال كواكب مصغّرة تلجية ومقتارحة بلّي راها كاتحيط ب شّمش ف واحد لمسافة مابين 2000 تال 200000 وحدة فلكية (0.03 تال 3.2 عام ضوئي). سحابة أوورت مفرقة لجوج مناطق: سحابة دخلانية ب شّكل د قرص (أولا سحابة هيلز) وسحابة كروية أوورت خرجانية. لمناطق بجوج جاو برا من لهيليوسفير وف لفضاء بين نجمي. لحزام كويپر ودّيسك لمفرّق، رّيزيڤوارات لوخرين ديال لأجسام مورا نپتونية، راها قل من ألف مرة بعد من شّمش ب لمقارنة مع سّحابة أوورت.

لحد لخرجاني ديال سّحابة أوورت كايعرّف لحدود لكوسموغرافية ديال لمجموعة شّمسية وفين واصل لمجال د هيل د شّمش. سّحابة أوورت لخرجانية مامرتابطاش ب جّهد معا لمجموعة شّمسية، وداكشي علاش دغيا كاتأتر ب نجوم لي دايزين ولا ب مجرّة تبانة براسها. هاد لقوى كايخرجو لمدنّبات من لوربيط ديالهوم وكاتسيفطهوم ل لداخل ديال نّظام شّمسي. من لوربيط ديالهم، أغلب لمدنبات لي عندها دور صغير ممكن تكون جات من دّيسك لمفرّق، بلحاق شي وحدين يمكن مازال يكون لأصل ديالهم من سّحابة أوورت.

## مصادر


تصنيف:فرضيات فلكية
تصنيف:مدنبات
تصنيف:كتيشافات ديال يان أوورت
تصنيف:أجسام مورا نپتونية فتيراضية
تصنيف:كواكب صغار
تصنيف:منطقة مورا نپتونية
تصنيف:يان أوورت
تصنيف:نظام شمسي
تصنيف:مقالات فيها مصدر و 3000 بايت
إقليم قلعة السراغنة

## التقسيم والسكان ديال لإقليم

فإقليم قلعة السراغنة كاينين 4 ديال لجماعات الترابية لحضرية و 39 ديال لجماعات لقروية. هاد الجدول كايعطي عدد السكان ديال لبلديات فلإقليم:

## مصادر


تصنيف:أقاليم لمغريب
تصنيف:جهة مراكش آسفي
تصنيف:أقاليم د جهة مراكش آسفي
غرناطة

**غرناطة** ولا **ݣرانادة** (ب صبليونية: Granada) هي عاصيمة إقليم غرناطة، ف منطقة أندلوسيا، ف صبانيا. غرناطة جات على دير جبال التلج، ف ملقى ربعا ويدان: واد هدارُه و واد سنجل و واد المناستير و واد البيرو. لمدينة عالية ب738 مترو على نيڤو ديال لبحر واخا بعيدة غير ب ساعة ديال طريق على لبحر لبيض.

ف لإحصا ديال 2005 لي تدار ف صبانيا، لقاو 236982 واحد ساكنين ف غرناطة، و سكان لبلاصة لحضرية جايين ل 472638، هادشي كايخلي غرناطة تكون لمدينة تلطاش ف عدد سكان ف صبانيا.

قصر الحمرا، قصر مشهور بناوه لمور (مسلمين دياول الغرب)، جا ف غرناطة.

## مصادر


تصنيف:مدون د سپانيا
بحر البوران

تصغير|خريطة ديال بحر البوران
**بحر البوران**، هو بحر تانوي ديال البحر البيض، و كايحدو المغرب من الجنوب و صبانيا من الشمال و بوغاز جبل طارق من الغرب.

سميتو جات من جزيرة البوران اللي كاينة بين مليلية و ألميرية. و كاينين شلا مراسي اللي عاطيين على هاد البحر.

## مدون و مراسي

* مدون مغربية: طنجة، تطوان، الحسيمة، الناضور، السعيدية
* مدون صبليونية: مالاڭة، ألميرية، الجزيرة الخضرا، سبتة، مليلية
* مدون جزايرية: غزوات، بني صاف
* مدون بريطانية: جبل طارق

## مصادر


تصنيف:بحر
تصنيف:جغرافيا د لمغريب
تصنيف:ݣلتات د لما ف لمغريب
خليج السبع

تصغير|218x218بك|خليج السبع

**خليج السبع** (بالفرانساوية:*golfe du Lion*، بالصبليونية:*golfo de León*، بالطاليانية:*Golfo del Leone*، بالقتلونية:*golf del Lleó,* بالاوكسيطانية:*golf del/dau Leon*) خليج واسع من البحر البيض على ساحل فرانسا (پروفونس و لانݣدوك روسييون) بادي من الحد ديال قتلونية تال مدينة تولون. اهم مرسى عل الخليج هي مرسيلية.

الويدان اللي كاتكب فالخليج هما: واد طيك و واد تيط و واد آود و واد اورب و واد ايرو و واد فيدورل و واد الرون

## مصادر


تصنيف:جغرافيا
نينتاندو

**نينتاندو** (**Nintendo**، ب جّاپونية: ***任天堂***) ؤلا **نينتاندو كو، ليميتد** (**.Nintendo Co., Ltd**، ب جّاپونية: *任天堂株式会社*، "نينتيندو كابوشيكي ݣايشا") هي شركة جاپونية لي دابا كاتعمل لكونصولات و لألعاب د تّيليجو. لبدية ديالها كانت ف عام 1889، و هيا كانت كاتعمل لكارطا د لعبة د "هانافودا". و منبعد ف 1977، خرج أول كونصول ديال نينتاندو (كولور تي ڤي ݣايم). الشركة جمعات بزاف د ناس منين خرج لكونصول نينتاندو إنترتايمنت سيستم (Nintendo Entertainment System ؤ لا ليختصار ديالها NES)، و حتا لعب *سوپر ماريو بروس*.

دابا نينتاندو خداما بزاف ف لمركز ديال لألعاب د تّيليجو، ف لكونصولات فحال نينتاندو إنترتايمنت سيستم، سوپر نينتاندو إنترتايمنت سيستم، نينتاندو دي أس، نينتاندو سويتش، و نينتاندو وي. عندها حتا لمسلسلات ديال لألعاب د تّيليجو لي عندهم متابعين بزاف، بحال *[[سوپر ماريو (سلسلة د ألعاب)|سوپر ماريو]]*، *[[كيربي (سلسلة د ألعاب)|كيربي]]*، *[[دونكي كونݣ (سلسلة د ألعاب)|دونكي كونݣ]]*، *سپلاتون*، *[[پوكيمون]]*، و *ميترويد*.

## مصادر


تصنيف:طيكنولوجيا
تصنيف:لوعاب د تيليجو
تصنيف:لوعاب
تصنيف:مقالات فيها مصدر و 3000 بايت
بحر البنادقة

تصغير|خريطة ديال بحر البنادقة

**بحر لبنادقة**، ولا **البحر لأدرياتي** (ب اللاتينية: *Mare Hadriaticum* ولا *Mare Adriaticum*) هو بحر تانوي ديال البحر البيض و كايفصل بين شبه د ڭزيرة الطاليانية و شبه د ڭزيرة لبلقانية. و بحر لبنادقة هو الطرف اللي جا ف أقصى الشمال ديال البحر البيض، وكايبدا من بوغاز أطرنط فالجنوب (فين كايتلاقى بالبحر اليوني) تال البندقية و اسطجانكو و فم واد پو. البلدان اللي محادين مع بحر لبنادقة هما الطاليان، صلوڤينيا، كرواتيا، لبوصنة ؤلهرسك، الجبل الكحل، ألبانيا و جزيرة كورفو ليونانية.

## جغرافيا

### طبيعة
واد كبير واحد اللي كايكب ف بحر لبنادقة، و هو واد پو.

## مصادر


تصنيف:بحر
تصنيف:جغرافيا د ؤروپا
صقلية

**صقلية** ولا **سيسيلية** (بالطاليانية: *Sicilia*) هي اكبر جزيرة فالبحر البيض، و تابعة لجهة صقلية فالطاليان، هاد الجهة داخلين فيها (من غير صقلية) الجزاير اليولية و الجزاير العݣادية و الجزاير البلاجية و أوستيكة و قوصرة.

الجزيرة فيها 25.708 كلم مربع، و هي اكبر جهة طاليانية، و هي الجهة لوحيدة اللي فيها جوج من أكبر عشر مدن فلبلاد: بَلَرم و قطانية، عاصمة الجهة هي بلرم، و لغتها الرسمية هي الطاليانية، ولكن عندها لغتها و اللي هي الصقلية.

الراية و الرمز دياول جهة صقلية هو الݣرݣونة مولات تلت رجلين، و المقصود بها تلت ريوس دياول الجزيرة: راس مسينة فالشمال الشرقي و راس سرقوسة فالجنوب الشرقي و راس طرابنش-مرسى علي فالغرب.

## مصادر


تصنيف:جزر ف الطاليان
تصنيف:بلدان مابقاوش ف ؤروپا
تصنيف:حوض لميديطيراني
الجزيرة (قناة)

**الجزيرة** هي قناة د لأخبار تابعة لشبكة لجزيرة لإعلامية ديال قطر. ف لول كانت غي وحدة هيا لقناة الفضائية د لأخبار ب لعربية، ودابا هي عندا شبكة ديالها ب قنوات إخبارية ب لونݣلي ("الجزيرة إنݣليش")، و ب الصربية لكرواتية ("الجزيرة بالكانس")، و قناة قديمة لّي كانت مخصصة للميريكان ("الجزيرة أمريكا")، و شبكة ديال لقنوات د سپور ("بي إن سپورتس").

## تاريخ
قبل خلق الجزيرة، كانت وحد قناة د لشبكة بي بي سي لبريطانية باللوغة لعربية، ب شتيراك مع الشبكة السعودية أوربيت (دابا سميتها أو إيس إين)، ولكن ف أبريل 1996، لحكومة السعودية شدات لقناة ملّي بقات كتعمل نتقادات عليها ف برامج وثائقية. و مبعد لأمير ديال قطر الشيخ حمد بن خليفة بدا شبكة د لأخبار ديالو لّي كتهضر على لمسايل السياسية ديال لعالم لعربي ب حرية، مشي بحال لقنوات لوطنية الرسمية (متلاً اللي كاينة ف مصر، السعودية، لإمارات). بدا لبث ديال الجزيرة لعربية ف 1 نونبر 1996.

ملّي لحرب ف أفغانستان بدات ف 2001، الجزيرة كانت لقناة لوحيدة لّي كانت عندها لأخبار لمباشرة ديال لحرب من لبلاد (هي كانت عندا مراسل ديالها ف كابول)، و كانت تا لقناة لوحيدة لّي عملت لڤيديو ديال أسامة بن لادن ف لبت ديالها.

ف مارس 2003، الجزيرة بدات سيت ديالها ب نݣليزية، و ف يوليوز 2005 لشبكة قالت هم مش بداو قناة جديدة بلنݣليزية، و لقناة لجديدة سميتها "الجزيرة إنݣليش" ("Al Jazeera English")، لي بدات لبث ديالها ف 15 نونبر 2006.

## شوف حتا
* العربية (قناة)
* سكاي نيوز

## مصادر


تصنيف:قناة د تلفازة
تصنيف:مقالات فيها مصدر و 3000 بايت
تصنيف:تأسيسات د 1996 ف قطر
آلفا صينطوري

**آلفا صينطوري** (من لّاتينية **α Centauri**) هي أقرب نظام نجمي ونظام كوكابي من نّظام شمسي ديال لأرض ف 4.37 عام ضوئي من شّمش. هي نظام نجمي تلاتي، كايتكون من تلاتة د نجوم: آلفا صينطوري A (رسميا **ريجيل كينطوروس**)، آلفا صينطوري B (رسميا **طوليمان**) وآلفا صينطوري C (رسميا **پروكسيما صينطوري**).

## مصادر


تصنيف:نجوم نسق لأساسي من نوع-G
تصنيف:نجوم نسق لأساسي من نوع-M
تصنيف:أنظمة نجمية تلاتية
تصنيف:أنظمة كوكبية ب بزاف د نجوم
تصنيف:نجوم ب سميات خاصة
تصنيف:أنظمة كوكبية ب كوكب واحد مأكد
تصنيف:كسدات فلكية معروفة من فترات قديمة
جيوسياسة

[تصغير|خريطة كاتبيّن لمناطق الجيوسياسية ف [نضرية د هارتلاد]]
**الجيوسياسة** ؤلا **الجيوپوليتيك** (من ليونانية γῆ *- ݣي* "لارض" ؤ *πολιτική - پوليتيك* "سياسة") هي القراية ديال التأتيرات د الجغرافيا (البلاصة ؤ الناس) على السياسة ؤ العلاقات الدولية. واخا غالبا كانعنيو ب الجيوسياسة البلدان ؤ العلاقات بيناتهوم، نقدرو نقصدو بيها حتا على جوج د أنواع ديال الدول: الدول لمستقلة *بحكم لواقع* اللي عندها عتيراف دولي محدود ؤ العلاقات معا شي قسم جيوسياسي من شي بلاد، بحال الدول د الفيديراليات اللي فيها فيديراليات ولا كونفيديراليات ولا سيسطيم شبه فيديرالي.

ف النيڤو د العلاقات الدولية، الجيوسياسة هي الطريقة د القراية د السياسة البرانية باش تفهم، تشرح ؤ تنبأ ب التصرفات السياسية الدولية من متغيرات جغرافية. اللي فيها القراية د المنطقة، الكليما، الطوپوغرافيا، الديموغرافيا، التروة الطبيعية، ؤ العلوم التطبيقية ديال ديك البلاصة.

الجيوسياسة كاتركز على القوة السياسية ؤ العلاقة ديالها معا لميساحا لجغرافية. خصوصا، البلايص د الما، ؤ الطريطوار د لارض معا التاريخ الديپلوماسي. المواضيع د الجيوسياسة فيها العلاقات معا المصالح د الفاعلين السياسيين الدوليين ف شي منطقة، مساحة، ولا شي عنصر جغرافي؛ العلاقات اللي كاتصاوب شي سيسطيم جيوسياسي. الجيوسياسة المستعجلة كاتفرتت النضريات الجيوسياسية الكلاسيكية، حيت كاتوري الدور السياسي/الأيديولوجي ديالها ل القوات العظمى. كاين شي شغل كاتناقش فيه الجيوسياسة ديال الطاقة المتجددة.

على حساب كريسطوفر ݣوݣويلت ؤ شي باحتين وحداخرين، عاد المصطلح كايتخدم ف بزاف د المعاني، ف معنى عام كايخدم كي سينونيم ل "العلاقات السياسية الدولية"، ؤ ب الضبط باش تمعني على "الشكل الكامل ديال هاد العلاقات"؛ هاد المعنى كايعتامد على واحد "المصطلح من البداية د لقرن لعشرين ديال واحد العلم مزور ديال السياسة الجغرافية" ؤ على نضريات د العلم المزور وحدا خرا ديال الحتمية الجغرافية ؤ التاريخية.

## مصادر


تصنيف:نضريات سياسية
تصنيف:نضرية العلاقات الدولية
تصنيف:جغرافيا سياسية
تصنيف:مقالات فيها مصدر و 3000 بايت
محمد جبرون

**محمد جبرون**، خلاق ف 3 غشت 1971 ف تاونات، لمغريب. كاتيب و مؤرّخ مغريبي تخصّص ف جوج مواضيع أساسية: تطور لفكر سّياسي د لحركات لإسلامية و تّاريخ د لمغريب و لأندلس من لبدية ديال لفترة لإسلامية. من أهم لكتوبا ديالو "تاريخ المغرب الأقصى من الفتح الإسلامي إلى الاحتلال" و "مفهوم الدولة الإسلامية".

هو من لمؤسسين ديال حيزب لعدالة و تّنمية ف 1996 و كان من لمنظّرين لكبار ديالو، قبل ما يستاقل منّو ف 2017.

## حياتو
محمد جبرون ولد تاونات و هو دكتور ف تّاريخ من جامعة عبد المالك السعدي. حاليا خدّام أوستاد جاميعي ف لمركز لجهوي لمهن التربية و التكوين د طنجة.

جبرون تّوج ب "الجائزة العربية للعلوم الإجتماعية والإنسانية" ف 2012 و "جائزة المغرب للكتاب" ف 2016 على كتابو "نشأة الفكر السياسي الإسلامي وتطوره".

جبرون دخل مع لحركات لإسلامية ف لّخر د تّمانينات و كان من أعضاء حركة تّوحيد و لإيصلاح ف طنجة لّي دخل ليها ف 1992. كان لمؤسسين د حيزب لعدالة و تّنمية ف 1996 و كان من أهمّ لأعضاء لأكاديميين د لحيزب.

ف 2017 ديميسيونا من لعدالة و تّنمية و كانت بريّة لستيقالة ديالو لقات صدى كبير ف صّحافة لمغريبية ف وقتها.

ف 2019 صدر سلسلة على تاريخ لمغريب موجّهة ل دّراري صّغار من 10 د لأجزاء. ف نفس لعام خرّج كتابو "تاريخ المغرب الأقصى: من الفتح الإسلامي إلى الاحتلال" و لّي كايقدّم فيه لعوامل لقتيصادية و تّقافية لّي ساهمات ف تشكيل لكيان سّياسي د لمغريب و دّور لكبير و لحاسم ديال لإسلام ف تّشكيل ديال لمغريب لأقصى سياسيا و حضاريا.

## لكتوبا ديالو

* الفكر السياسي بالمغرب والأندلس في القرن الخامس الهجري (لأطروحة د دّوكتورا ديالو) - 2008.
* فصول من تاريخ المغرب والأندلس.
* المقاصد في الفكر الإصلاحي الإسلامي.
* إمكان النهوض الإسلامي.
* مفهوم الدولة الإسلامية: أزمة الأسس وحتمية الحداثة.
* الإصلاحية العربية في تمحلاتها: مراجعات نقدية.
* الإسلام والحداثة.
* إشكالية الوظيفة الدينية في الدولة المعاصرة.
* انشقاق الهوية.
* نشأة الفكر السياسي الإسلامي وتطوره.
* شفشاون قديسة الجبل.
* قراءة نقدية في المشروع الإصلاحي لفكر عبدالله العروي.
* تاريخ المغرب للأطفال واليافعين - سلسلة د 10 د لأجزاء (2019) - دار نّشر سليكي إخوان - طنجة.
* تاريخ المغرب الأقصى: من الفتح الإسلامي إلى الاحتلال (2019) - منتدي العلاقات العربية والدولية.

## مصادر

تصنيف:كتاتبيا مغاربا د لقرن 21
تصنيف:توارخي مغريبي
تصنيف:زيادة 1971
تصنيف:مقالات فيها مصدر و 3000 بايت
تصنيف:ناس تزادو ف تاونات
القضية الفلسطينية

[تصغير|[إسحاق رابين، ياسر عرفات، و بيل كلينطون ف معاهدات ؤسلو لي طراو ف 13 شتنبر 1993]]
**القضية الفلسطينية** تيتقصد بهاد لمصطلح المُشكل السياسي و التاريخي و لإنساني ديال فلسطين لي بدا فعام 1897، بضبط ف لمؤتمر الصهيوني اللول و باقي حتا لدابا، و تتعتابر هد لقضية طرف مهم بزاف فالصراع لعربي لإسرائيلي، و ݣاع داكشي لي تسبب فيه من مشاكل و لحروب ف الشرق لأوسط.

السبب الرئيسي لي بدا بيه هاد الصداع هو لحاراكة الصهيونية لي عطات لهجرة ديال ليهود ل فلسطين، والسكنة فيها، زيد عليها لمعاونة ديال دول كبيرة ف لعالم بحال لمملكة لمتحدة و الطاليان ل ليهود باش يݣلسو ف فليسطين ويبنيو دولة جديدة خاصا بيهوم.

## مصادر

تصنيف:سياسة دولية
تصنيف:فلسطين
تصنيف:مطايفات د لقرن 21
تصنيف:مطايفات د لقرن 20
تصنيف:إسرائيل
تصنيف:جدالات متعلقين ب لإسلام
تصنيف:لمطايفة بين فلسطين و إسرائيل
راضي بن عبدسلام

**راضي بن عبدسلام** ولا **عبد السلام الرّاضي** (خلاق ف ظهر سّوق، إقليم تاونات ف 28 فبراير 1929 - توفّا ف 4 أكتوبر 2000 ف فاس) جرّاي مغريبي كان متخصّص ف لمسافات نصف طّويلة (ضّومي فون). هو أول مغريبي دّا ميدالية ف لألعاب لأولمپية (روما - 1960).

## حياتو
الراضي ف يّامات لحيماية كان خدّام ف لجيش لفرانصاوي، لّي تطوع فيه ف 1950، و تمّا فين بانت لميولات رّياضية ديالو ب حيت كان كان كايقدر يجري مسافات طويلة بزّاف.

الراضي كان يمكنليه يلعب ب الراية د فرانسا ولا بلجيكا ف لألعاب لأولمپية د 1956 ف ميلبورن - ؤسطراليا، غير هو ختار يلعب ب تّوني د المغريب.

الراضي شارك ف لألعاب لأولمپية د روما ف 1960 و كان دّا ميدالية فضّية ف لماراطون. لّي كان دّا دّهبية هو جّراي لأسطوري لإيتيوپي أبيبي بيكيلا.

ف فرانسا كانت صّحافة رياضية كاتلقبو ب "رّياضي مول 5 كيلو د لميداليات" ب سباب لألقاب لكتيرة ديالو.

ف 1960 كان فاز ب بطولة العالم د العدو الريفي ف ݣلاسݣو، سكوتلاندا.

الراضي كان بقا شادّ أغلبية لأرقام لقياسية لمغريبية ديال دومي فون و لمسافات طّويلة ( لعشرالاف متر و لماراطون) تّال فاش حطّموهوم ف تّمانينات لجيل د سعيد عويطة، خالد السكاح، براهيم بوطيب و من بعد منهوم صلاح حيسّو و لخوت بولامي (براهيم ؤ خالد).

الراضي قاسا بزّاف ف حياتو و مانفعو ب والو لإنجاز ديالو. من بعد ما حبسات لانتريت ديالو لّي كانت كاتجيه من عند لعسكر د فرانسا (1300 درهم ف تلت شهور)، خدم ف الإنعاش الوطني ب صالير ديال 900 درهم ف الشهر، و خدّموه شاوش ف الولاية ديال فاس (مكلف ب التّوجاد د أتاي). لفقر و تّنحسيرة لمادّية رغموه باش يبيع لميدالية لفضّية ديالو . خدم تا عساس د طوموبيلات ف واحد لفترة.

ف لّخر د حياتو قدر لوالي ديال فاس محمد الظريف يضبر ليه ف ݣريمة ديال طاكسي صغير.

سالا حياتو عايش كتيئاب ل مدة طويلة و عانى من لكونسير. مات ب سّدان د شرايين د لقلب و هو عندو 71 عام.

## مصادر

تصنيف:بيوغرافيا د رجال
تصنيف:لعاب د لاتليتيزم مغريبي
تصنيف:زيادة 1929
تصنيف:وفيات 2000
تصنيف:مقالات فيها مصدر و 3000 بايت
تصنيف:ناس توفاو ف فاس
تصنيف:ناس تزادو ف الراشيدية
تصنيف:ناس د الراشيدية
عبد الرحمان آيت علي

**عبد الرحمان آيت علي** (بلأمازيغية: ⵄⴱⴷⵕⵃⵎⴰⵏ ⴰⵢⵜ ⵄⵍⵉ - تولد ف 6 مارس 1991 ف آيت ملول) هو باحث وويكيپيدي مغريبي وواحد من لمؤسسين د ويكيپيديا بالدارجة ومن الناس اللي حطًوا لقواعد ديالها وكتبو فيها بزاف د لمقالات.

عبد الرحمان تيخدم دابا باحث ف لمعهد لوطني د لبحث على الطرقان و لمركوب ف سطوكهولم ف السويد.
## حياتو
تولد عبد الرحمان ف 6 مارس 1991 ف آيت ملول و كبر فيها. قرا التعليم لأساسي ديالو كامل تما تال 2009 فين خدا لباك و مشا لأݣادير باش يقرا لأقسام التحضيرية د مدارس لمهندسين (لپريپا). من مورا عاماين تقبل ف لمدراسة ديال إنسيماݣ ف ݣرونوبل و قرا فيها. ف لعام اللخر ديالو د لقراية مشا عبد الرحمان للسويد و دار ديبلوم مزدوج مع لمعهد لملكي ف سطوكهولم، و ف 2015 خدا جوج ديبلومات د مهندس دولة، واحد من فرانسا، والتاني من السويد.

ف 2016 بدا عبد الرحمان الدكتورا ديالو ما بين لمعهد لملكي ف سطوكهولم و لجامعة د لينشوپين على لمركوب و الطرانات ف السويد، و كيفاش تقدر تخدًم لماط و لبرمجة باش يتحسًن لستيغلال ديال لبلايص اللي تيتعطاو للطرانات.

دار عبد الرحمان حساب ديالو فويكيپيديا ف 2013 و دخل لمجموعة لمستخدمين ديال لمغريب ف 2016. شارك مع لمجموعة ف بزاف د لأنشطة و نظم مسابقات بزاف بحال ويكي تهوى لمعالم. ف 2020، كان من لمؤسسين د ويكيبيديا بالدارجة، ومن الناس اللي وجدولها من اللول.
## مصادر

تصنيف:ويكيميديين مغاربة
تصنيف:بيوغرافيا د رجال
تصنيف:زيادة 1991
تصنيف:ناس تزادو ف آيت ملول
تصنيف:مقالات فيها مصدر و 3000 بايت
حوض شام

بديل=|تصغير|بحر الشام، بالزرق: الدول الملاصقة معاه، بالليموني: البحر المقصود
**حوض الشام** هو الطرف الشرقي من لبحر دّخلاني، و هاد لحوض جايب سميتو من بلاد الشام.

حوض الشام حاده من الشمال و من الشرق، السواحل دياول الشرق الوسطاني (تركيا، سوريا، لبنان، إسراييل) و من الغرب دزاير بحر إيجة (قبرص ...) و من الجنوب ساحل افريقيا (مصر، شوية من ليبيا)

## تاريخ
حوض الشام كان و باقي منطقة ديال التجارة البحرية من يام زمان، و قدرو يستافدو منه الفينيقيين و المصريين و الروم فالزمان القديم، حيت فيه شلا خيرات و حيت السفر فيه ساهل. فالعصور الوسطانية، الافرنج (الصليبيين) ماستعملوش البحر بزاف، لحقاش فضلو يمشيو فالطرقان دياول الارض.

## مصادر


تصنيف:بحر
بحر طرنة

تصغير|خريطة ديال بحر طرنة
**بحر طرنة**, ولا **البحر التيراني** (بالطاليانية:*Mar Tirreno*، ب لفرانساوية: *Mer Tyrrhénienne* ،بالساردينية *Mare Tirrenu*، ب لقرشيقية *Mari Tirrenu*، بالصقلية *Mari Tirrenu*، بالنابلية *Mare Tirreno*) ، هو طرف من البحر البيض. و جات سميتو من الشعب التيراني، اللي هو واحد من الشعوب القدام دياول شبه الجزيرة الطاليانية.

## جزاير
من الجزاير اللي كاينة فبحر طرنة:

* قرشيقة
* سردينية
* صقلية
* إلبة
* إسكية
* قبرة
* أشتقة

## مصادر


تصنيف:ؤروپا
تصنيف:بحر
تصنيف:جغرافيا د ؤروپا
ضمير أبلة حكمت

**ضمير أبلة حكمت** مسلسل درامي ميصري تّنتج ف عام 1991. لمسلسل نتجو تّلفيزيون لميصري و كتب سّيناريو و لحوار ديالو أسامة أنور عكاشة و دارت لإخراج ديالو إنعام محمد علي. هاد لمسلسل هو أول مسلسل متّلاتو لممتلة لمصرية فاتن حمامة و كان دار لموسيقا ديالو لموسيقار عمر خيرت.

لمسلسل زيادة على فاتن حمامة متّلو فيه أحمد مظهر، جميل راتب، عبلة كامل، صلاح قابيل، إبراهيم يسري و ممتلين خرين.

## لقصّة د لمسلسل
[تصغير|[فاتن حمامة]]
لمسلسل كايعاود لقيصّة د مديرة د مدرسة د لبنات (أبلة حكمت هاشم، لّي متّلاتها فاتن حمامة) لّي قدرات تحقّق معجيزة فاش ردّات لمدرسة ديالها ميتال ل لمداريس د ميصر. هاد لقضية غادي تجرّ عليها بزّاف د لمشاكيل من عند نّاس لّي حاسدينها ولا ماشي ف مصلاحتهوم يتحسّن تّعليم (مّالين شكارة، لأساتيدة لّي كايزيدو سّوايع...).

## تفاصيل على لمسلسل

* فاتن حمامة من بعد كاريير كبيرة ف سّينيما متّلات أول مسلسل ديالها و هي عندها 60 عام، و ماكانتش قبلات الدور ب سهولة و تشرطات بزاف د لحوايج باش تلعب ف لمسلسل:
** فرضات على إنعام محمد علي تصور ب طريقة سينيمائية.
** هي لّي فرضات أحمد مظهر و جميل راتب ف لمسلسل.
** بزّاف د لمشاهد ف سّيناريو ما كانتش قبلاتهوم.
** فاتن حمامةهي لّي كانت فرضات أن لموسيقا د لمسلسل يديرها عمر خيرت.
* أسامة أنور عكاشة ستوحى الشخصية من واحد سّيدة حقيقية لّي كانت مديرة د مدرسة و دخلات ف صراعات ب سباب لمبادئ و لأخلاق ديالها. فاتن حمامة تلاقات ب هاد سّيدة قبل من ما تبدا التصوير باش تخدم معاها الدور.
* مدرسة "نور المعارف كاينة ب صّح ف لإسكندرية.

## وصلات خارجية

* دّخلة د لمسلسل ب لموسيقا د عمر خيرت - من لاشين رّسمية ف يوتيوب د ماسبيرو دراما تّابعة ل تّيليفيزيون لميصري .

## مصادر

تصنيف:مسلسل د التلفازة مصري
تصنيف:مقالات فيها مصدر و 3000 بايت
مطار أݣادير الدولي

**مطار أݣادير الدولي** أولا **مطار أݣادير لمسيرة** (IATA:**AGA**،ICAO:**GMAD**) هو مطار كاين فمدينة أݣادير لمغريبية وكايسيرڤي جهة سوس ماسة. كيبعد لمطار على الصونطرڤيل ديال أݣادير بـ20 كيلوميتر، وقريب من لوطوروت ديال أݣادير - تارودانت . هو كيتعتابر هو تالت أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فعام 1991 وكايقدر يهز 3 دلملاين ديال لمسافرين.

## التجهيزات
* لمحطة لجوية فيها 28.000m² وكاتهز 3 مليون مُسافر فلعام.
* لمحطة دالشحن لجوي فيها 1.342m².
* موقف الطيارات فيه 170.000m².
* طول لمدرج 3.200 ميترو ولعرض ديالو 45 ميترو.

## لإحصائيات
**لحركة ديال لمسافرين:**

**الشحن لجوي:**

## مصادر

تصنيف:مطارات لمغريب
تصنيف:جهة سوس ماسة
تصنيف:أݣادير
تصنيف:مقالات فيها مصدر و 3000 بايت
مطار محمد الخامس الدولي

**مطار محمد الخامس الدولي** أولا **مطار الدار لبيضا الدولي** (IATA:**CMN** ،ICAO:**GMMN** ) هو مطار كاين فمدينة الدار البيضاء لمغريبية وكايسيرڤي جهة الدار البيضاء سطات. كيبعد لمطار على الصونطرڤيل ديال الدار البيضاء بـ31 كيلوميتر، وقريب من لوطوروت ديال الرباط-كازا وكازا-أݣادير . كيتعتابر أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فـ1943 وبناوه لميريكان وكايقدر يهز 14 دلملاين ديال لمسافرين.

## التجهيزات
لمطار فيه 3 ديال لمحطات لجوية. اللولة فيها 76.000m² وپاركينݣ فيه 2.075 بلاصة ديال الطوموبيلات. فـ2019 دار لماليك محمد السادس تحديث للمحطة ودابا ولات كاتهز 14 مليون ديال لمسافرين فلعام عوض 7 دلملاين. هاد لمحطة فيها تكنولوجيا طالعة فالنيڤو كتخلي لمسافرين يسجلو لباݣاج ديالهوم لراسهوم.

لمحطة التانية فيها 66.000m² وپاركينݣ فيه 2.000 بلاصة ديال الطوموبيلات. لمحطة التالتة فيها 4.000m² وكاتهز 400.000 مسافر، وهي خاصة بالرحلات ديال لحج ولعمرة. واخا لمطار مكايخدموش بيه لعسكر ولقوات لمسلحة لملكية، ولكن فيه مركز ديال لعمليات وبلاصة فيه كيهبطو ليكوپتيرات ديال لبحرية لملكية. وكيخدمو بيه الطيارات ديال لعسكر لي كاتهز لويزارا والشخصيات لمهمة.

## لإحصائيات

## مصادر

تصنيف:مطارات لمغريب
تصنيف:جهة الدار البيضاء سطات
تصنيف:مقالات فيها مصدر و 3000 بايت
تصنيف:تأسيسات د 1943 ف لمغريب
تصنيف:تأسيسات د 1959 ف لمغريب
مطار فاس الدولي

**مطار فاس الدولي** أولا **مطار فاس سايس** (IATA:** FEZ**، ICAO:**GMFF**) هو مطار كاين فمدينة فاس لمغريبية وكايسيرڤي جهة فاس مكناس. كيبعد لمطار على الصونطرڤيل ديال فاس بـ 11 كيلوميتر، وقريب من لوطوروت ديال الرباط-وجدة. كيتعتابر رابع أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فـ1960 فعهد محمد الخامس بلحضور ديال ملك الأردن الحسين بن طلال وكايقدر يهز 2.500.000 مسافر.

## التجهيزات
كتهز لمحطة لجوية اللولة 500.000 مسافر فلعام ولوسع ديالها 5.000m². وهاد لمحطة خاصة بالرحلات ديال الداخيل. لمحطة لجوية التانية كاتهز 2.500.000 مسافر فلعام فمساحة 28.000m². هاد لمحطة فيها بزاف ديال التجهيزات التكنولوجية اللي متطورة بزاف، ولافاصاد ديالها اللي من الزاج كتضمن الضو ديال الشمش يضوي لمطار بالنهار. لمطار ديال فاس كايعكس الترات لمغريبي لأصيل بالديكورات ديالو ولمنحوتات ديال الزليج والݣبص. كاين خط ديال الطوبيس كايهز من لمطار حتى لمحطة ديال التران ديال فاس. هاد الريحلة كاتشد 40 دقيقة ديال لوقت. كاينين حتى طاكسيات صغار فلخرجة ديال لمطار.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة فاس مكناس
تصنيف:فاس
تصنيف:مقالات فيها مصدر و 3000 بايت
هجمات 11 شتنبر ف ميريكان

**هجومات 11 شتنبر ف ميريكان** (غالبا ما كا تسمى **9/11**) كانت سلسلة ديال ربعة د لهجمات لإرهابية لمنسّقة لي دارتها لمنظمة لإرهابية لإسلامية لقاعدة ضد ميريكان ف صّباح ديال تلات 11 شتنبر 2001. لهجوم تسبب ف 2977 د لأموات، كتر من 25000 جريح، وأضرار صحية طويلة لأمد عميقة، ب لإضافة ل علّ أقل $10 مليار د لخسارة ف لبنية لتحتية ولممتلكات. 9/11 هو لهجوم لإرهابي لوحيد لي كان أكتر دموية ف تّاريخ د لبشرية، ولحادثة لأكتر دموية ب نّسبة ل بومبية وضبّاط ديال تنفيد لقانون ف تّاريخ ديال ميريكان، ب 343 و 72 ماتو علا تّوالي.

## مصادر


تصنيف:الولايات المتاحدة د ميريكان
تصنيف:جرائم كراهية
تصنيف:إرهاب دولي
تصنيف:إرهاب إسلامي ف ميريكان
تصنيف:أصولية إسلامية ف ميريكان
تصنيف:حوادث إرهابية ف ميريكان من 2001
تصنيف:وفيات 2001
تصنيف:لإسلام و لعنف
مطار مراكش الدولي

**مطار مراكش الدولي** أولا **مطار مراكش لمنارة** (IATA:**RAK**، ICAO:**GMMX**) هو مطار كاين فمدينة مراكش لمغريبية وكايسيرڤي جهة مراكش آسفي. كيبعد لمطار على الصونطرڤيل ديال مراكش بـ9 دلكيلوميتر، وقريب من لوطوروت ديال الدارلبيضا - أݣادير . كيتعتابر تاني أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فعهد ليستيعمار وتجدد بزاف دلمرات وكايقدر يهز 9 دلملاين دلمسافرين.

## التجهيزات
لمطار فيه 3 دلمحطات لجوية. اللولة تجددات عام 2008 والتانية خدمات من 2005. لمحطة لجوية التالتة عطا لينطيلاقة ديالها لملك محمد السادس فعام 2016 وتبنات بمليار و220 مليون درهم مغريبية فـ57.000m². هاد لمحطة الجديدة فيها طبقة أرضية ديال لوصول، الطبقة اللولة ديال إنزال الركاب والتالتة ديال الرواق ديال التجارة. لمطار فيه محطات ديال الطاكسي الصغير ديما خدامة وعندو خط ديال الطوبيس كايدي منو حتى لوسط لمدينة فنص ساعة تقريبا.

## لإحصائيات
**لحركة دلمسافرين:**

## مصادر


تصنيف:مطارات لمغريب
تصنيف:مراكش
تصنيف:مقالات فيها مصدر و 3000 بايت
مجر لكبش

**مجرّ لكبش** ؤلا **مجرّة لكبش** (، ) هي لمجرّة لي فيها لمجموعة شّمسية ديالنا.

سّمية ب لعربية *درب التبانة* كاتعني بلي لعرب شبّهو لمجرة ب تّبن لي كان كايطيح ليهم من لحوالا وكان كايبان لأتر ديالو ف لأرض بحال ليدّين ديال لمجرة. أما سّمية النڭليزية *The Milky Way* فا جات من تّعبير ليوناني لقديم *Kikilod Galaxias* ولّي كايعني دوّارة د لحليب. كاتبان مجرّة لكبش من لأرض بحال شي شريط حيت لهيكل ديالها داير بحال شي ديسك كايتشاف من الداخل. أول مرة شاف ݣاليليو ݣاليلي شّريط بلي راه نجوما كانت ف 1610. حتال لعشرينات لّولين ديال لقرن لي فات، كان كايسحاب ل أغلب لفلكيّين بلّي مجرّة لكبش فيها ݣاع نّجوما د لكون.

## نويطات لوغاوية


## مصادر


تصنيف:كسدات فلكية معروفة من فترات قديمة
تصنيف:مجرات ببوشية مبارية
تصنيف:مقالات فيها مصدر و علاين 3000 بايت
مطار الرباط سلا الدولي

**مطار الرباط سلا الدولي** (IATA:**RBA**، ICAO:**GMME**) هو مطار كاين فمدينة سلا لمغريبية وكايسيرڤي جهة الرباط سلا القنيطرة. كيبعد لمطار على الصونطرڤيل ديال الرباط بـ8 كيلوميتر. كيتعتابر سادس أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 3.500.000 مسافر ومتوقع تزيد تالين 4 دلمليون.

## التجهيزات
لمحطة لجوية اللولة فيها 16.000m²، والتانية فيها 3.500m². فـ20 شهر 1، 2012 تفتحات لمحطة اللولة وعندها قدرة باش تهز 3.500.000 مسافر فلعام، يعني كتر من الضوبل ديال داكشي اللي كان فلمحطة لقديمة (اللي ديما كانت سميتها لمحطة لجوية 2).

فلبلاصة لعمومية كاينين وكالات ديال لكري دالطوموبيلات، بنكات، ݣيشيات، كافي-بار بكيوسك صغير وخدمة ديال التيليفون ولفاكس. لبلاصة دلمغادرة فيها حتى هي كافي-بار ومحلات حرة، تيليفونات وبلايص ديال لكمي. لولوج للمطار كاين بالطاكسي أولا الطوبيس أولا بالطوموبيلة پريڤي، وكاينين حتى بلايص ديال لپاركينݣ.

بالنسبة للپارتية ديال لعسكر فراها مجهزة مزيان وكايكونو فيها لقوات لمسلحة لملكية، حيتاش لمطار قريب للرباط لعاصمة ديال لمغريب. كاين مركز ديال لعمليات كبير خاص فيه لأسطول ديال طيارات جدارمية اللي كاتطفي لعافية، وفيه حتى ديپو كبير ديال الطيارات دلملك ولحوكومة.

## لإحصائيات

## مصادر


تصنيف:مطارات لمغريب
تصنيف:جهة الرباط سلا القنيطرة
تصنيف:سلا
تصنيف:مقالات فيها مصدر و 3000 بايت
محمد بن عرفة

**محمد بن عرفة** (خلاق ف 1886 ف فاس - توفا ف 17 يوليوز 1976 ف نيس، فرانسا) كان سلطان علوي د المغريب نصّباتو السلطات د لحيماية لفرانساوية ف 1953، من بعد ما كانت نفات محمد لخاميس برّا لمغريب (ل مداݣاسكار). كان بقا ف لحكم غير عاماين، تال 1955فاش رجع محمد الخاميس ل لعرش ديالو.

## حياتو
بن عرفة كان عضو ف لأسرة لعلوية: هو ولد مولاي عرفة لّي كان ولد السلطان محمد بن عبد الرحمان بن هشام. محمد بن عرفة كان عمّ السلاطن لخّوت عبد العزيز و عبد الحفيظ ويوسف.

فاش شبكات بين الحركة الوطنية و لحيماية لفرانساوية، قرّرات فرانسا باش تنفي محمد لخاميس و تحيّدو من لحكم. بداو يقلّبو على شي واحد من لأسرة لعلوية باش يعوضو، لّي كان قتارح بن عرفة هو لباشا لݣلاوي ديال مراكش، و هاكدا ولّا بن عرفة سلطان ف 21 غشت 1953 و ف عمرو 67 عام.

كان مرفوض من عند لحركة لوطنية و كانو لمغاربة كايكنّيو عليه "سلطان لفرانسيس". لعلما د الدّين كان جزء منّهوم بايعو و جزء كبير رفض و منّهوم شيخ الإسلام محمد بن العربي العلوي لّي كان خرّج فتوى كاتلزم باش يتّقتل السلطان الجديد.

ف 11 شتنبر 1953، تعرّض ل محاولة د لغتيال كان نفّذها لمقاوم علال بن عبد الله (لّي تقتل ف لعملية). كانو من بعد محاولات خرين باش يقتلوه لمقاومين و لكن بن عرفة فلت منّهوم كاملين.

لفترة د لحكم ديالو كان فيها لمغريب مروّن بزّاف ب سباب لعمليات لّي كانت لمقاومة و لحركة لوطنية كايديروهوم ضدّ لفرانساويين. هاد لمقاومة دفعات باش تبدا مفاوضات بين فرانسا و الحركة الوطنية لّي كان أول قرار فيها كان باش محمد لخاميس يرجع ل لعرش ديالو.

هاكدا سالا لحكم د بن عرفة لّي خرّجاتو من بعد فرانسا ل طنجة (لّي كانت منطقة دولية) و من بعد مشا ل فرانسا ف لمدينة د نيس لّي بقا فيها تا مات ف 1976.

كان بقا مدفون ف نيس تال وسط تّمانينات قبل ما يقبل لحسن التّاني باش التّراب ديالو يتحول ل لمغريب و يعاود يتّدفن ف فاس. لقبر ديالو ف فاس كاين ف الرّوضة د باب لمكينة لقديمة، و كان الدفن ديالو تدار حسّي مسّي و كان تكلّف بيه وزير الداخلية ف ديك لوقت ادريس البصري.

## مصادر

تصنيف:ناس حكمو لمغريب
تصنيف:سلطان مغريبي
تصنيف:زيادة 1886
تصنيف:وفيات 1976
تصنيف:زيادة 1889
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:ناس د فاس
تصنيف:شخصيات عندها كتر من تاريخ د الزيادة ف ويكيداطا
مطار طنجة الدولي

**مطار طنجة الدولي** أولا **مطار طنجة بن بطوطة** (IATA:**TNG**، ICAO:**GMTT**) هو مطار كاين فمدينة طنجة لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال طنجة بـ15 كيلوميتر، وقريب من لوطوروت ديال طنجة -الرباط. كيتعتابر خامس أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 1.250.000 مسافر.

## التجهيزات
لمحطة لجوية ديال هاد لمطار شادة لوسع ديال 12.000m² وكاتقدر تهز 1.250.000 مسافر فلعام. لبلاصة ديال لباݣاج فيها 529m². لمطار مجهز بأحدت التيكنولوجيا باش لمسافرين يحسو براحتهم وهوما فلمطار. كاينة بلاصة خاصة ديال الطاكسيات ومميمكنش للطاكسي لعادي الصغير يركب من لمطار، ولكن إمكن ليه يهبط تما. مكاينش شي خط ديال الطوبيس اللي غايدي من لمطار لوسط لمدينة.

## لإحصائيات
لحركة دلمسافرين:

## مصادر


تصنيف:مطارات لمغريب
تصنيف:جهة طنجة تطوان الحسيمة
تصنيف:طانجا
تصنيف:مقالات فيها مصدر و علاين 3000 بايت
مطار الناظور العروي الدولي

**مطار الناظور العروي الدولي** (IATA:**NDR**، ICAO:**GMMW**) هو مطار كاين فمدينة لعروي لمغريبية وكايسيرڤي جهة الشرق. كيبعد لمطار على الصونطرڤيل ديال الناظور بـ30 كيلوميتر، وقريب من الطريق لوطنية 2 و15 و19. كيتعتابر سابع أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج.

## التجهيزات
لمطار ديال الناضور عندو محطة جوية وحدة ببزاف ديال بلايص الدخول ولخروج فالطابق السفلاني. ماكاينش نقل عمومي للمطار. كاين واحد لپاركينݣ كبير وبالطاريفة. كاينين طاكسيات كبار كايهزو واحد أولا مجموعة ديال لمسافرين وكايديو لمدون لكبار فجهة الشرق، ولكن ماكاينش طاكسي صغير حيتاش لمطار بعيد بزاف على شي مدينة اللي فيها هاد السيرڤيس.

قرر لمكتب لوطني ديال لمطارات يرييب لمطار ديال الناضور ويعاود يبنيه أزيرو، حيتاش مكايناش أرض كافية فين يوسعوه. دابا كاينين حضائر مؤقتة ديال ليستيقبال. لمكتب ناوي إزيد لقدرة ديال لمطار باش يهز 2.000.000 مسافر فلعام، وغايتزادو فهاد لمشروع حتى لميساحات ديال لبپاركينݣ ديال الطيارات والطوموبيلات.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة الشرق
تصنيف:ناضور
تصنيف:مقالات فيها مصدر و 3000 بايت
مطار العيون الدولي

**مطار العيون الدولي** أولا **مطار لعيون لحسن اللول** (IATA:**EUN** ،ICAO:**GMML**) هو مطار كاين فمدينة لعيون لمغريبية وكايسيرڤي جهة العيون الساقية الحمراء. كيبعد لمطار على الصونطرڤيل ديال لعيون بـ2 دلكيلوميتر، وقريب من الطريق لوطنية اللولة. كيتعتابر تاسع أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 300.000 مسافر.

## التجهيزات
فتاتحلت لخطوط لملكية لمغربية ولحد لمحطة جوية ديالها فلمطار، وزادت خطوط جوية من لعيون إلى كلميم، مراكش، والسمارة، ووزادت الرحلات من كازا، أكادير، الداخلة ولاس بالماس، لجيهة العيون.

زيادة على ليستيعمال لمدني لهاد لمطار، لقوات لمسلحة لملكية عندها واحد لاباز فهاد لبلاصة سميتها لاباز الرابعة، واللي فيها طيارات مقاتلة ديال لعسكر وطيارات ديال الشارجمون لعسكري ديال لمونة. لأمم لمتحدة حتى هي كاتخدم بهاد لمطار باش تصيفت لمراقبين اللي مقابلين لوضع فالصحرا لمغريبية. لمطار فيه حتى طيارات ديال جدارمية اللي كتقابل لبحر وليكوبتيرات ديال وزارة الصحة اللي كاتدي لمرضى اللي حالتهم مستعجلة.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة لعيون ساقية لحمرا
تصنيف:مقالات فيها مصدر و 3000 بايت
مطار ورزازات الدولي

**مطار ورزازات الدولي** (IATA:** OZZ** ،ICAO:**GMMZ**) هو مطار كاين فمدينة وارزازات لمغريبية وكايسيرڤي جهة درعة تافيلالت. كيبعد لمطار على الصونطرڤيل ديال وارزازات بـ2 دلكيلوميتر. كيتعتابر رقم 11 فترتيب مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. كايقدر يهز 260.000 مسافر.

## التجهيزات
لمطار فيه واحد لمحطة لجوية اللي تقدر تهز 260.000 مسافر فلعام، وفيها 3.200m² فلميساحة.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة درعة تافيلالت
تصنيف:مقالات فيها مصدر و علاين 3000 بايت
مطار الصويرة الدولي

**مطار الصويرة الدولي** أولا **مطار الصويرة موݣادور** (IATA:**ESU** ،ICAO:**GMMI**) هو مطار كاين فمدينة الصويرة لمغريبية وكايسيرڤي جهة مراكش آسفي. كيبعد لمطار على الصونطرڤيل ديال الصويرة بـ16 كيلوميتر. كيتعتابر عاشر أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 300.000 مسافر.

## التجهيزات
لمحطة لجوية الجديدة تبنات فعام 2010 على مساحة 3.000m² وكاتقدر تهز 300.000 مسافر فلعام. وصلات لفاكتورة ديال هاد ليستيتمار لـ185 مليون درهم مغريبية. بجانب هاد لاشغال تبنات طرقان وپاركينݣات جداد.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة مراكش آسفي
تصنيف:مقالات فيها مصدر و علاين 3000 بايت
مطار وجدة أنݣاد الدولي

**مطار وجدة أنݣاد الدولي** (IATA:**OUD**، ICAO:**GMFO**) هو مطار كاين فمدينة وجدة لمغريبية وكايسيرڤي جهة الشرق. كيبعد لمطار على الصونطرڤيل ديال وجدة بـ14 كيلوميتر، وقريب من لوطوروت ديال الرباط-وجدة. كيتعتابر ثامن أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج وكايقدر يهز 3.200.000 مسافر.

## التجهيزات
لمطار فيه جوج ديال لمحطات لجوية. لمحطة اللولة كاتقدر تهز 500.000 مسافر فلعام، والتانية اللي تبنات فلعام د2010 كاتهز تالين 2.700.000 مسافر فلعام. لمساحة ديال هاد لمحطة لجوية واصلة 28.000m². لمطار قريب من لوطوروت رقم 2 اللي كتربط مابين كازا و وجدة، وقريب بزاف من لحدود مابين لمغريب والجزائر.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة الشرق
تصنيف:مقالات فيها مصدر و 3000 بايت
تصنيف:وجدة
مطار الداخلة الدولي

**مطار الداخلة الدولي** (IATA:**VIL** ،ICAO:**GMMH**) هو مطار كاين فمدينة الداخلة لمغريبية وكايسيرڤي جهة الداخلة وادي الذهب. جا لمطار تقريبا حدا الصونطرڤيل ديال الداخلة. كيتعتابر تامن أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج وكايقدر يهز 300.000 مسافر.

## التجهيزات
لمحطة لجوية ديال مطار الداخلة تحلات فعام 2010 وقادرة تهز تالين 310.000 مسافر فلعام. لمطار داير بيه سور فيه 12,5 كيلوميتر وشانطي دايرة بيه فيها نفس الطول. مساحة لمحطة لجوية لقديمة فيها 2.600m². فيها مرفق تكنيك فيه 1.000m² ولپاركينݣ كايهز 180 طوموبيلة، وفيه حتى مرافق جوية ولإتصال بالساتيليت. لمطار فيه جزء ديال لعسكر دايرين فيه الطيارات ديال جدارمية اللي كاتراقب لبحر والطيارات ديال لقوات لمسلحة لملكية اللي كاتشارجي لمونة ولعتاد ولعسكر اللي خدام فلقشلات ديال لجنوب.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة الداخلة وادي الذهب
تصنيف:مقالات فيها مصدر و علاين 3000 بايت
مطار الحسيمة الدولي

**مطار الحسيمة الدولي** أولا **مطار الحسيمة الشريف لإدريسي** (IATA:**AHU** ،ICAO:**GMTA** ) هو مطار كاين فمدينة الحسيمة لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال الحسيمة بـ17 كيلوميتر. كيتعتابر رقم 12 فترتيب مطارات لمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 300.000 مسافر.

## التجهيزات
فعام 2010 دشن لماليك محمد السادس واحد لمحطة جوية جديدة فلمطار. هاد لمحطة فيها 4.000m² وبسبابها ولا لمطار كايهز 300.000 مسافر فلعام. لفاكتورة باش تصاوبات هاد لمحطة وصلات لـ 77 مليون درهم مغريبية. الشراجم ديال الزاج اللي دارو فيها كايخليو الضو ديال الشمش فلمرافيق ديال لمطار. فعام 2017، طلقات لخطوط لملكية لمغريبية خطوط جوية ما بين الحسيمة والدار البيضاء، ومابين الحسيمة وطنجة.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة طنجة تطوان الحسيمة
تصنيف:مقالات فيها مصدر و 3000 بايت
مطار الراشيدية الدولي

**مطار الراشيدية مولاي علي الشريف الدولي** (IATA:**ERH** ،ICAO:**GMFK**) هو مطار كاين فمدينة الراشيدية لمغريبية وكايسيرڤي جهة درعة تافيلالت. كيبعد لمطار على الصونطرڤيل ديال الراشيدية بـ2 دكيلوميتر. كيتعتابر رقم 13 فترتيب أكبر مطارات لمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، كايقدر يهز 300.000 مسافر.

## التجهيزات
تبنات محطة جوية جديدة وبدات لخدمة ديالها فعام 2019 على ميساحة 3.500m²، وتزاد ليها پاركينݣ فيه 375 بلاصة للطوموبيلات. تدارت لأشغال على الشانطي اللي كاتوصل للمطار بحيت تزاد فلوسع ديالها، وتفورصا السور اللي كان ضاير بلمطار وتزاد الضو اللي كايضوي پاركينݣ الطيارات. وصلات لفاكتورة ديال هادشي كامل لـ83 مليون درهم مغريبية.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة درعة تافيلالت
تصنيف:مقالات فيها مصدر و علاين 3000 بايت
مطار تطوان الدولي

**مطار تطوان الدولي** أولا **مطار تطوان سانية الرمل** (IATA:**TTU**،ICAO:**GMTN**) هو مطار كاين فمدينة تطوان لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال تطوان بـ4 دلكيلوميتر، وقريب من لوطوروت ديال تطوان - لفنيدق. كيتعتابر رقم 14 فتلرتيب أكبر لمطارات فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 50.000 مسافر.

## التجهيزات
ميساحة لپاركينݣ ديال الطيارات واصلة حتال 11.300m². لمحطة لجوية واصلة فميساحتها لـ1.200m² وهي مصممة باش تهز 50.000 مسافر فلعام.

## لإحصائيات
**لحركة دلمسافرين:**

## مصادر

تصنيف:مطارات لمغريب
تصنيف:جهة طنجة تطوان الحسيمة
تصنيف:تطوان
تصنيف:مقالات فيها مصدر و علاين 3000 بايت
مطار بني ملال الدولي

**مطار بني ملال الدولي** (IATA:**BEM ** ،ICAO:**GMMD**) هو مطار كاين فمدينة بني ملال لمغريبية وكايسيرڤي جهة بني ملال خنيفرة. كيبعد لمطار على الصونطرڤيل ديال بني ملال بـ10 كيلوميتر، وقريب من لوطوروت ديال الدار البيضاء - بني ملال. كايمشيو بزاف ديال الرحلات فالداخل وحتى فلخارج من هاد لمطار اللي عرف تدهور كبير بزاف من ناحية لأرقام اللي بدات كاطيح حتى وصلات لقريب من 800 مسافر صافي فعام 2019. تفتاتح لمطار فـ2014 من مورا ماكان مطار ديال لپاراشيتاج وكايقدر يهز حتال 150.000 مسافر فلعام.

## التجهيزات
لمحطة لجوية ديال هاد لمطار كاتهز 150.000 مسافر فلعام وفيها تكنولوجيا مطورة، ومصمم باش ݣاع لميساحة ديالو تكون مستغلة من شي مرفيق. هاد لمحطة فيها بهو كبير عمومي وبلاصة ديال لمغادرة فيها لجماريك وصالة ديال الضيوف لكبار.

## لإحصائيات
حركة المسافرين:

## مصادر

تصنيف:مطارات لمغريب
تصنيف:جهة بني ملال خنيفرة
تصنيف:مقالات فيها مصدر و 3000 بايت
تصنيف:تأسيسات د 2014 ف لمغريب
تصنيف:لمعمار د لمغريب د لقرن 21
معمر زين العاشقين

**معمر زين العاشقين** قاري و حافظ د لقرآن.

## مصادر

تصنيف:زيادة 1954
تصنيف:ناس حيين
تصنيف:جاويين
ليونيسكو

**منضمة د لأمم لمتحدة د تّعليم ؤ تّقافة** (**ليونيسكو**) هيّا وكالة متخصصة ديال لأمم لمتحدة ؤ لي كاتهدف ل تعزيز سّلام لعالمي ؤ لأمن من خيلال تّعاون دّولي ف تّعليم ؤ لعولوم ؤ تّقافة. داخلين فيها 193 دول أعضاء ؤ 11 عضو منتاسب، ؤ حتا شوراكا ف لقطاع لماشي حكومي ؤ لحكومي ؤ دّولي ؤ لقطاع لخاص. سّييج د ليونيسكو كاين ف پاري ف فرانسا، وعندها 53 بيرو ميداني إقليمي و199 لجنة وطنية لي كاتسهّل ليها لولاية ديالها لعالمية.

## مصادر


تصنيف:منضمات دولية د التقافة
تصنيف:مقالات فيها مصدر و 3000 بايت
تصنيف:مونضامات د الترات
تصنيف:تأسيسات د 1945 ف فرانسا
ليستا د معاليم الترات لعالمي ف لمغريب

**اللّيستا د معاليم التراث العالمي** هي ليستا كاتجمّع لبلايص و لمعاليم لّي قرّرات لجنة التراث العالمي د ليونيسكو تعتابرهوم تراث إنساتي عالمي.

## لّيستا د معاليم الترات لعالمي ف لمغريب
لمغريب فيه 9 ديال المواقع اللي معترف بيها عند منظمة اليونيسكو ديال التراث العالمي فالتصنيف الثقافي. اللول كان فعام 1981 و لخر كان عام 2012. لمواقع مرتبة بحال هكدا:

* لمدينة لقديمة د فاس (1981)
* لمدينة لقديمة د مراكش (1985)
* قصر آيت بن حدو (1987)
* لمدينة لقديمة د مكناس (1996)
* لمدينة لقديمة ديال تطوان (تطًاون - 1997)
* لموقع لأثري ديال وليلي (1997)
* لمدينة لقديمة د الصويرة (لي كانت معروفة ب موݣادور - 2001)
* لمدينة لبرطقيزية ديال مزاݣان (الجديدة) (2004)
* لمدينة ديال الرباط (2012)

## لّيستا اللي رشحها لمغريب تكون معاليم الترات لعالمي
كاين مواقع اخرى اللي حطها لمغريب فلائحة رمزية اللي كترشحها تكون معترف بها من اليونيسكو و اللي هي:

* مولاي دريس زرهون (1995)
* مدينة تازة و الجامع لكبير (1995)
* جامع ديال تنميل (1995)
* مدينة ليكسوس (1995)
* لݣور (1995)
* مغارة تافوغالت (1995)
* لمنتزه لوطني ديال تلاسمطان (1995)
* لمنطقة ديال شجرة أجݣال (1998)
* بحيرة خنيفس (1998)
* لمنتزه لوطني ديال الداخلة (1998)
* واحة فيݣيݣ (2011)
* دارلبيضا (2013)
* مجموعة ديال واحات تيغمرت، لمنطقة صحراوية ديال واد نون (2016)

## مصادر

تصنيف:ليستات
تصنيف:مقالات فيها مصدر و 3000 بايت
جامع

[تصغير|لمسجيد [قرجي ف ليبيا 2023]]
**الجّامع** ولا **لمسجيد** (بلأمازيغية: ⵜⵉⵎⵣⴳⵉⴷⴰ, تيمزڭيدا) هو سميّت لبلاصة د لعبادة رّئيسية عند لمسلمين. الجّامع عندو قيمة كبيرة عند لمسلمين ماشي غير ف لعبادة: من لقديم، كان عندو دور مهم ف لحياة السياسية والثقافية والعلمية وحتّا لعسكرية ديال الدّول لمسلمة.

أول جامع تّبنا ف التاريخ كان هو مسجيد قباء ف لمدينة لمنورة، لّي كان بناه الرسول محمد من بعد مّا هاجر من مكّة.

أكبر جامع ف لعالم من حيت الطّاقة الاستيعابية هو المسجد الحرام ف مكّة، لّي يمكن يصلّيو فيه كتر من 2 د لميون د النّاس.

## الجّوامع ف لمغريب
أول جامع تّبنا ف لمغريب كان بناه عقبة بن نافع لفهري ف جوايه عام 681 م، ف لمنطقة د ترغة ف بني زيات، و هو بعيد على تطوان ب 60 كلم.

كاينين تلاتة ديال نّواع ف لمغريب، على حساب التعريف د وزارة لأوقاف لمغريبية:

* المساجد: العدد ديالها 49817.
* المساجد الجامعة: 18700.
* المصلّيات د لعياد (لكبير و الصغير): 9000.

## تصاور

File:After their time in Mina has passed, pilgrims head back to Mecca. - Flickr - Al Jazeera English.jpg|شوفة من السما على الجامع لكبير د مكة (2010)، لي فوسط منو كاينة لكعبة
File:Madinah, Al haram at night (2512058060).jpg|لمسجد النبوي، تاني أقدس موضع عند لمسلمين
File:Jerusalem-2013-Temple Mount-Al-Aqsa Mosque (NE exposure).jpg|لمسجد لأقصى ف لقدس، تالت أقدس موضع ف لإسلام
File:Umayyad Mosque (2020-01-07).jpg|الجامع لأموي ف دمشق
File:Exterior of Sultan Ahmed I Mosque in Istanbul, Turkey 002.jpg|الجامع الزرق ف إسطانبول، تركيا
File:Sahaba Shrine, Massawa, Eritrea.jpg|جامع الصحابة ف مصوع، إيريتريا


## مصادر

تصنيف:بلاصة د لعبادة
تصنيف:لإسلام
تصنيف:جوامع
تصنيف:مقالات فيها مصدر و 3000 بايت
قصر أيت بن حدو

**قصر آيت بن حدو** ولا **قصبة آيت بن حدو** هو ݣصر و موقع أركيولوجي كاين ف جماعة آيت زينب، إقليم وارزازات ف لمغريب. هاد لݣصر هو من أهم لمعاليم التاريخية و التقافية د إقليم وارزازات و هو مصنّف ف لّيستا د تراث لعالمي د ليونيسكو من 1987.

لݣصر د آيت بن حدو ميتال ديال لهندسة لمعمارية التقليدية ف لمجال لقبل صحراوي، ب حيت هو تجمّع ديال بنايات كاتّستغل ب شكل جماعي و دايرين بيها تحصينات دفاعية.

## تاريخ
واخّا لݣصر، ب شّكل ديالو لحالي غادي يكون ف لغالب تّبنا ف لقرن 17، لبلاصة لّي كاين فيها كانت من لقديم فيها نشاط بشري، بحيت كانت من أهم لحطّات ديال لݣافلات التّيجارية لّي كاتربط بين مرّاكش و بلاد السودان و لّي كانت كاتدوز على واد درعة و التيزي د تلويت.

## لموقع
لݣصر د آيت بن حدّو جا ف لوطيات لجنوبيين د جّبال د لأطلس لكبير.

## لهندسة لمعمارية

بحال أي ݣصر مغريبي د لمنطقة د درعة تافيلالت، آيت حدّو مكوّن من مجموعة د دّيور لمبنية ب الطّين و مزاحمة بيناتها و لّي لعلو ديالها غادي كايكبر من برّا ل لمركز ديال لݣصر، باش تعطيه شكل ديال كدية ولا جبل صغير. هاد لهندسة عندها دور دفاعي.

لݣصر محمي ب سوار عاليين فيهوم بروج ف رّكاني ديالهوم.

لݣصر فيه مرافق مشروكة بحال الجّامع، ساحة، رحبة ديال الزّرع، فندق و مخزن د زّرع (إݣودار) ف وسط الدّوار و لّي هو أعلى بناية ف لݣصر.

فيه جوج روضات، وحدة ل لمسلمين و تّانية د ليهود.

لݣصر د آيت بن حدو فيه ضريح ديال السيد سيدي علي أوعامر.

## لحضور التقافي
ݣصر آيت بن حدو تخدّم ف بزّاف د لمرّات ستوديو سينيمائي طبيعي ل عدد كبير من لأعمال السّينيمائية و التّلفزيونية لعالمية. لهتيمام د السينيمائيين ب لموقع بدا من عوام 1940:

### أفلام

* لورنس الدزيرة لعربية (*Lawrence of Arabia*) - إخراج ديڤيد لين ف 1962.
* دجيمس بونض - الضواو لحيين د النهار (*The Living Daylights*) - إخراج دجون ݣلين ف 1987.
* لموميا (*The Mummy*) - إخراج ستيفن سومرز ف 1999.
* ݣلادياتور (*Gladiator*) - إخراج ريدلي سكوت ف 2000.
* لمملكة د السما (*Kingdom of Heaven*) - إخراج ريدلي سكوت ف 2005.
* لإسكندر (*Alexandre*)- إخراج أوليڤر ستون ف 2005.
* لأمير د فارس: الرّمال د الزّمان (*Prince of Persia: The Sands of Time*) - إخراج مايك نيوويل (2010).

### مسلسلات و أفلام د تلفازا

* لمسيح د الناصرة (*Jesus of Nazareth*) - مسلسل صغير خرجو فرانكو زيفيريلّي ف 1977.
* اللعب د لعروش (*Game of Thrones*) - مسلسل نتجاتو HBO بين 2011 و 2019.

## مصادر

## شوف تا
* قصبة تاوريرت


تصنيف:معلمة مصنفة تراث عالمي
تصنيف:معلمة ف جهة درعة تافيلالت
تصنيف:دوار ف لمغريب
تصنيف:جهة درعة تافيلالت
تصنيف:موقع أتاري ف لمغريب
تصنيف:مقالات فيها مصدر و 3000 بايت
تصنيف:بلايص مسكونين ف إقليم وارزازات
تصنيف:مواقع ديال الترات لعالمي ف لمغريب
تصنيف:قصر (بني صحراوي)
تيزي

تصغير|لعلامة لّي كاتشير ل شي تيزي بين الجّبال
**تيزي** (تمازيغت: ⵜⵉⵣⵉ)، ف طّوپوݣرافيا و لجغرافيا، هو بلاصة جغرافية عندها شكل داير بحال السّرج د لعود كاتكون بين جوج جبال و يمكن تخدّم طريق.

## ليستا د أعلى تيزييّن ف لعالم

### لهيمالايا

* مارسيميك، لهيند: 5582 ميترو.
* مانا، الصّين: 5545 ميترو.

### جّبال صّخرية (ميريكان)

* رولينس، ميريكان: 3500 ميترو.
* مونارك، ميريكان: 3448 ميترو.

### لآلپ (أوروپا)

* إيزغان، فرانسا: 2764 ميترو.
* سطيلڤيو، الطّاليان: 2757 ميترو.

### لأطلس (لمغريب)

* تيزي ن تيشكا: 2260 ميترو.
* تيزي ن تست: 2100 ميترو.

## مصادر

تصنيف:طوپوݣرافيا
تصنيف:تضاريس
الضواو لحيين د النهار

[تصغير|بديل=|[تيموثي دالتون و جيروين كرابي قدّام السينيما لّ تعرضات فيها لخرجة لّولة د لفيلم ف هولاندا.]]
**الضواو لحيين د النهار** (The Living Daylights)، فيلم بريطاني لّي دار لإخراج ديالو دجون ݣلين. لفيلم متلو فيه لأدوار رّئيسية تيموثي دالتون و مريم دابو و جيروين كرابي. هاد لفيلم ديال لجاسوسية و لاكسيون

## ملخص لفيلم
لفيلم داخل ف لّيستا د لأفلام د لمغامرات د دجيمس بونض، لجاسوس لبريطاني. لفيلم موخود من قصة قصيرة د إيان فليمين. لقصّة كاتبدا ب غتيالات غامضين ديال لعملاء د لمخابرات لبريطانية فاش كانو كايتدرّبو ف جبل الطرّ. لعميل 007، دجيمس بونض، غادي يبدا سلسلسة د لمغامرات باش يفكّ اللغز، و لّي غادي تكشف ليه مفاجآت أخرا.

## مصادر


تصنيف:فيلم بريطاني
تصنيف:فيلم د لجاسوسية
تصنيف:فيلم د لاكسيون
تصنيف:أفلام د 1987
لموميا (فيلم 1999)

[بديل=|تصغير|[ريتشيل ڤايس لّي متّلات الدور ديال مولات مكتابة إيڤلين كارناهان.]]
**لموميا (فيلم 1999)** (The Mummy)، فيلم ميريكاني ديال لمغامرات لغرائبية، لّي دار لإخراج ديالو ستيفن سومرز. لفيلم متلو فيه لأدوار رّئيسية بريندان فريزر و ريتشيل ڤايس و دجون هاناه.

## ملخص لفيلم
لفيلم هو معاودة Remake د واحد لفيلم ميريكاني د 1932 عندو نفس السمية. ف 1920، ف ميصر، واحد لعلما أركيولوجيين غادي يجبدو موميا ديال راهب مصري قديم. ب لغالاط، غادي تعاود تحيا هاد لموميا و لّي غادي تبدا تبع لأركيولوجيين واحد ب واحد باش تصفّيهوم و تزيد تّقوّا ب لحياة لّي كاتّاخد منّهوم. هاد لموميا غادي تولّي كاتشكّل خطر على لعالم كامل و تمّا غادي يتشكّل فريق د لمغامرين فيهوم لمغامر ريك أوكونيل (بريندان فريزر) و لكتبيّة إيڤلين كارناهان (ريتشيل ڤايس)، لّي غادي يدخلو ف حرب مع لموميا و معا لوقت باش يقضيو على لموميا و يعتقو لعالم.

## مصادر

تصنيف:فيلم ميريكاني
تصنيف:أفلام د 1999
تصنيف:أفلام د التعاويد لعيلمي
تصنيف:فيلم د لكوميديا
تصنيف:فيلم د لاكسيون
تصنيف:فيلم د لخلعة
ݣلادياتور (فيلم)

[بديل=|تصغير|[لوݣو|لّوݣو د لفيلم]]
**ݣلادياتور** (Gladiator)، فيلم ميريكاني بريطاني ديال لپيپلوم و درامي تاريخي. دار لإخراج ديالو ريدلي سكوت. لفيلم متلو فيه لأدوار رّئيسية راسل كرو و جواكين فينيكس و كوني نيلسن.

## ملخص لفيلم
ف يامات لإمبراطورية الرومانية، غادي يكون واحد لجينيرال روماني ماكسيموس ديسيموس غادي مزيان باش يخلف لإمبراطور ماركوس أوريليوس، لّي عزيز عليه لجينيرال ماكسيموس و كايعزّو بحال ولدو. ولد لإمبراطور كومودوس ما غايقبلش هاد لقضية و غادي يقتل بّاه لإمبراطور و غادي يولّي إمبراطور ب السيف.

كومودوس غادي يبغي يصفّي ماكسيموس و عائيلتو و غادي ينجح باش يقتلّيه مراتو و ولدو. ماكسيموس غادي يقدر يهرب من لإعدام و ف لهربة ديالو غادي يشدّوه سمسارة د لعبيد و غادي يدّيوه ل لجنوب د لإمبراطورية. تمّا غادي يبيعوه ل واحد لبزناس كايخدّم لعبيد الصّحاح ف لمدابزات د لݣلادياتورات. بشوية بشوية غادي يولّي ماكسيموس ݣلادياتور مشهور و غادي توصل الشّهرة ديالو ل روما، بلا ما يعرف تا شي حدّ لهوية لحقيقية ديالو.

## مصادر


تصنيف:فيلم بريطاني
تصنيف:فيلم ميريكاني
تصنيف:فيلم د لاكسيون
تصنيف:فيلم تاريخي
تصنيف:فيلم د دراما
تصنيف:پيپلوم
تصنيف:أفلام د 2000